Indrukwekkende vuurbal slegs ruimterommel | Maroela Media
Die vuurbal wat in Australië gesien is Foto: @regularsteven, Twitter
ŉ Vuurbal wat in Australië deur die lugruim getrek en opslae op sosiale media gemaak het, is glo rommel van ŉ Russiese vuurpyl.
Inwoners van Melbourne het Donderdagaand na radiostasies ingeskakel om die “ongelooflike” vuurbal te beskryf. “Dit was so vinnig en toe het dit spoed verloor en gedaal… met ŉ enorme ligstert,” het een van die luisteraars aan die radiostasie 3AW gesê.
Sommige ooggetuies het die polisie geskakel uit vrees dat dit moontlik ŉ vliegtuig is wat neergestort het.
Kenners het egter gesê dit is ŉ versterkingsvuurpyl wat neergestort het ná ŉ Russiese Meteor-M #2 Dinsdag gelanseer is.
“Dit is bloot een deel van ŉ vuurpyl wat skouspelagtig oor Australië neergestort het,” het Brian Schmidt, ŉ professor van astronomie aan die Australiese Nasionale Universiteit, aan AFP gesê. Hy het gesê dit is waarskynlik eerder ruimterommel as ŉ meteoor, aangesien dit stadig deur die lug getrek het en ook nie met ŉ skerp hoek neergedaal het nie. “Dit is iets wat mens van ŉ voorwerp verwag wat om die aarde wentel.” Schmidt het in 2011 die Nobelprys vir Fisika met Amerikaanse navorsers gedeel. –SAPA-AFP
Net so goed kon dit van ander lande af gekom hoekom word net Rusland genoem?